google/wiki40b huggingface dataset:
Evjemoen

Evjemoen var en militærleir som tilhørte Forsvaret fra 1912 til og med 2002. Leiren ligger sør for Evje i Evje og Hornnes kommune i Aust-Agder. Evjemoen ble fra 1953 til 1995 brukt som rekruttskole for Infanteriets øvingsavdeling nr. II (IØ2). Leiren hadde også flere tekniske verksteder. Siste funksjon før nedleggelsen 10. desember 2002 var som standkvarter for Agder regiment, med administrasjon og rekruttskole. Evjemoen ble utrangert 1. januar 2003 og overført til Forsvarsbygg.

Historie

Evjemoen ble etablert i 1912 som ny øvingsplass for Rogaland Infanteriregiment nr. 8 (IR8) i forbindelse med innføring av en ny hærordning i 1911.  Leiren kom som en erstatning for Madlamoen der regimentet hadde møtt tidligere. Det ble bygget store vinterisolerte soldatkaserner på grunn av behovet for dette under 1. verdenskrig. Evjemoen viste seg imidlertid lite egnet for IR8, som trakk seg ut etter få år. Leiren ble brukt til skoler/opplæring og repetisjonsøvelser frem til 2. verdenskrig da tyskerne reetablerte leiren og bygget ut et større område i sør.
Jens Stoltenberg var blant dem som var inne til førstegangstjeneste på Evjemoen. Stoltenberg var inne 1979–1980.

Fysisk miljø

Evjemoen ligger ved Evje i Setesdalen ca. 6 mil nord for Kristiansand. Selve leirområdet ligger på de relativt flate elvebankene på østsiden av elven Otra. Leiren består av to hovedområder, nordre og søndre leir.
Nordre leir, som ble anlagt i perioden 1912 til 1918, består blant annet av en gruppe magasinbygninger fra 1916 som har en høy grad av autentisitet. I tilslutning til disse ligger der også to tilflyttede magasinbygninger fra siste del av 1800-tallet.  Et område med lager- og verkstedsbygg ligger inntil et sidespor til Setesdalsbanen. De fleste bygningene her har gjennomgått store endringer, men noen enkeltbygg er fortsatt godt bevart.
Søndre leir, som kom til i perioden 1940 til 1945. består blant annet av et sentralt forlegningsområde med kaserner, messebygning og offisersforlegninger. Her er også en rekke enkeltbygninger med spesielle funksjoner slik som f.eks. en avlusningsanstalt i tillegg til et bygningsmiljø med garasjer, staller, høyløer (låver) og verkstedbygninger. En tidligere tysk sykestue ligger utenfor stall- og garasjeområdet og er i dårlig forfatning.
Generelt er bygningene på Evjemoen for en stor del meget godt bevart med intakte eksteriørkvaliteter. En del bygninger har også originale interiørdetaljer som vegg- og takpaneler, dører, gerikter (dør- og vinduslister) og trapperekkverk. Det er også et forsvarsmuseum der nå, tilhørende Setesdalsmuseet.
Kvalifisert flertall

Kvalifisert flertall oppnås i en forsamling dersom en på forhånd tallfestet majoritet i en forsamling stemmer for noe. Det kvalifiserte flertallet er vanligvis 2/3 hvis ikke annet er spesifisert, men kan også være 3/4 eller 9/10. Dersom det nødvendige flertallet bare er mer enn 50 % av de avgitte stemmene kalles dette alminnelig flertall.
I aksjelovens §5-19 er kvalifisert flertall minst 90 % av aksjekapital som er representert på generalforsamlingen. Grunnlovsendringer i Norge krever kvalifisert flertall på 2/3, og ved suverenitetsavståelse kreves 3/4 flertall samt at 2/3 av stortingsrepresentantene er til stede.
Begrepet kvalifisert flertall kan brukes om alle krav til en majoritet som er mer vidtgående enn kravet til alminnelig flertall. Ved folkeavstemninger i Sveits er det eksempelvis krav om at det skal være et flertall for en sak i hele befolkningen samtidig med at det kreves at det også er flertall for saken i et flertall av landets kantoner (fylker). Slik kan det også være i organisasjoner. Det kan da være krav om flertall i blant de avgitte stemmer i en uravstemning, samtidig som det kreves flertall for saken i et flertall av organisasjonsleddene. I Hellas velges presidenten med kvalifisert flertall av nasjonalforsamlingen.
Kvalifisert flertall kreves gjerne i saker som er av stor betydning for en organisasjon, eksempelvis endringer i vedtekter og forretningsorden, eller utvidelse eller nedleggelse av en organisasjon. Avholdende eller blanke stemmer telles normalt ikke, hvis ikke annet er angitt i organisasjonens vedtekter.
Mazarópi

Karriere

Mazarópi startet sin profesjonelle karriere i Vasco da Gama i 1970.
Han har også spilt for Coritiba, Grêmio, Náutico og Figueirense.
Kombinert under Lahtisspelen

Dette er en oversikt over de tre første plassene i alle kombinertrenn under Lahtisspelen. Listen inkluderer også renn i VM.
Lahtisspelen ble første gang arrangert i 1923. Kombinertrennene i Lahtis har vært en del av verdenscupen de fleste årene siden den startet opp sesongen 1983/84. Ski-VM ble arrangert i Lahtis i 1926, 1938, 1958, 1978, 1989, 2001 og 2017.
Tre ganger har Lahtisspelen blitt avlyst – i 1930 på grunn av snømangel og i 1940 og 1942 på grunn av vinterkrigen og fortsettelseskrigen. I 1988 hadde ikke kombinertrennet verdenscupstatus, og heller ikke i 1994 eller 1995 var det verdenscuprenn i Lahtis. Det ene av de to kombinertrennene i 2008 måtte avlyses på grunn av for sterk vind under hopprennet.
Den opprinnelige hoppbakken i Lahtis ble utvidet og modernisert en rekke ganger, og var i bruk til første halvdel av 1970-tallet. Et helt nytt hoppanlegg ble bygd til ski-VM 1978. Den nye storbakken ble tatt i bruk i 1973, den nye normalbakken ble første gang brukt under Lahtisspelen 1977. Etter at det nye hoppanlegget ble bygd, ble alle kombinerthopprennene holdt i normalbakken til og med 1999.
Kombinertrennene i Lahtis ble arrangert med langrennet først til og med 1972. De første årene varierte lengden på langrennet mellom 15 og 18 kilometer, men det var 18 kilometer fast i årene 1938-1956. I perioden 1957-2008 var langrennet fast 15 kilometer; lengden for normaldistanse ble endret til 10 kilometer i 2009. Gunder-metoden ble innført i 1981, og har blitt brukt i de fleste renn siden. I årene 2005-2008 ble det arrangert sprintrenn med såkalt hurricane-start.
Dekret

Dekret er et uttrykk som brukes innen statsrett om situasjoner der et statlig organ eller domstolsmyndighet utsteder en ordre som går ut over de forfatningsmessige beføyelser ved ikke å være en dom eller kjennelse.
Når paven tar stilling til et trosspørsmål i en skriftlig fremstilling, kalles det et pavelig dekret.
Sarcelles

Transport

Sarcelles betjenes av Garges – Sarcelles stasjonen på Paris RER linje D.
Det er også betjent av Sarcelles – Saint-Brice stasjonen på forstatstoget Transilien Paris – Nord. Selv om denne stasjonen er administrativt lokalisert i nabokommunen Saint-Brice-sous-Forêt, ligger den faktisk veldig nær sentrum i Sarcelles.
Philicus

Utseende

Middelsstore, gråbrune til gråsvarte trebukker. Antennene er omtrent så lange som kroppen. Pronotum er rundet uten pigger på sidene, dekkvingene tilsmalnende bakover.

Utbredelse

Bortsett fra én art på Filippinene forekommer slekten bare på Sulawesi, de Små Sundaøyene og Molukkene.
Radarpar

Radarpar er en betegnelse på to personer som har et svært godt samspill eller jobber effektivt sammen. Referansen til radar har blitt forklart på forskjellige måter, bl a at de to personene blir styrt av en radar eller at de kan lese tankene til hverandre med radar.
Den mest plausible forklaringer kan være fra 1942, da fly i så tett formasjon, at datidens radar ikke klarte å separere disse ble kalt radarpar. Ifølge en annen teori har uttrykket sitt opphav i Radovan og Vukomir Râdar, to eneggede tvillinger og stumfilmkomikere fra datidens Jugoslavia (nærmere bestemt nåtidens Slovenia) som med sine Helan og Halvan-inspirterte filmer var svært populære i en kort periode i Norge i 1930-årene.
Innen idrett brukes uttrykket ofte om to spillere som individuelt sett ikke har ferdigheter nok til å være på topp, men som sammen utfyller hverandre slik at de oppnår gode resultater. Begrepet ble antakelig første gang brukt i norsk om Rosenborg-spissparet Odd Iversen og Harald Sunde.
Ordet radarpar ble allerede i 1969 betraktet som en klisjé i norsk språk.
Jacob Prytz

Utmerkelser

Jacobprisen er oppkalt etter ham, og han ble selv den første mottageren. Han ble utnevnt til ridder av St. Olavs Orden allerede i 1931, og ble æresmedlem av Landsforbundet Norsk Brukskunst i 1948, mottok Norges Gullsmedforbund hederstegn og var æresmedlem av danske og svenske brukskunstorganisasjoner. Hans arbeider finnes i de tre norske kunstindustrimuseene. Han mottok også Dannebrogordenen, Nordstjerneordenen, Finlands hvite roses orden, Leopoldsordenen og Æreslegionen.
Spiskammer

Et spiskammer er et kott til å oppbevare matvarer i. Det var utbredt i boliger før utbredelsen av kjøleskapet. Det hadde sin faste plassering i husets nordøstre hjørne, hvor solen ikke får varmet opp veggene om sommeren, og med lufteventil direkte gjennom veggen i skyggen. De eldre spiskamrene var som regel store nok til å gå inn i og hadde veggfaste hyller.
Helgebostad

Helgebostad er ei øy som ligger nordvest for Hitra i Trøndelag. Øya deler Straumfjorden som blir hetende Hestnessundet nord for øya og Håvikstraumen sør for øya.
Lenge så øya ut til å bli fraflyttet selv om det bare skilte noen få meter til fast-Hitra ved sørenden av øya. Et gammelt krantårn ble kjøpt fra det nedlagte Kullkompaniet i Trondheim og benyttet som bru. Vegforbindelse til Hitra ble åpnet i 1983. Like øst for brupåslaget på øya ligger Helgebostadøya naturreservat med en unik furuskog.
Et gammelt sagn forteller at etter svartedauen var det røyk bare fra to hus på Hitra. Den ene plassen var Smågesjø og den andre Helgebostad. 
Fra 1891 til 1913 jaktet tyskeren Ernst Leverkusen (1851–1936) hjort på Helgebostad hvor han i 1900 kjøpte en jakthytte som etter hvert ble utbygd til noe som minner om et lite jaktslott. Hytta ble opprinnelig bygd av konsul Hans Peter Jenssen fra Trondheim i 1889. Bygningen ble etter hvert en slags miniatyr av Leverkusens jaktslott i Eifel i Tyskland som sto ferdig i 1904. Til tross for noe ombygging eksisterer hovedbygningen fortsatt på samme sted den dag i dag. Bygningene forøvrig (brygge, stabbur, to hytter for jaktloser m.m.) ble solgt og revet i 1939. Til stedet hører også med en kai ved Straumfjorden bygd av stein som fortsatt står nærmest intakt.
Urban VI

Bakgrunn

Bartolomeo Prignano var fra Napoli. Prignano promoverte til doktor i kirkerett og ble deretter professor og ansett kanonist ved universitetet i Napoli.
Han bega seg så til Avignon der han skaffet seg innflytelserike venner. Den 21. mars 1364 ble han ordinert til erkebiskop av Acerenza i kongedømmet Napoli, og den 14. april 1377 flyttet pave Gregor XI ham till erkebiskopsetet i Bari. Gregor XI hadde flyttet pavens sete fra Avignon tilbake til Roma.

Pave

For å hindre at en tilbakeflytting til Avignon skulle komme på tale, krevde det romerske folk og presteskapet ved hans død at en italiener skulle velges til hans etterfølger. 
Slik ble Urban VI pave, men dette valget ble årsaken til det såkalte vestlige skisma i pavedømmets historie. 
Urban ble etter kort tid upopulær blant flertallet av sine egne kardinaler, grunnet stahet, hardhet og mangel på klokskap. I 1381 hjalp Urban hertug Karl av Durrazzo med å sette seg i spissen for et «korstog» mot Napolis regjerende dronning, Johanna I av Napoli. Hun ble beseiret, tatt til fange og myrdet. Karl ble deretter Napolis konge under navnet Karl III av Napoli. Vennskapet mellom ham og paven tok imidlertid snart slutt. 
Grunnet mistanke om en sammensvergelse blant kardinalene, og om at den nye kongen støttet opprørerne, bannlyste Urban kongen, og beleiret Napoli med interdikt. I 1386 forhørte og myrdet Urban fem kardinaler, en blodsdåd som førte til et betydelig frafall av tilhengere, og uviljen mot ham vokste. 
I 1389 bestemte Urban at Maria besøkelsesdag skulle feires som allmenn kirkefestdag hvert år 2. juli, og at det hvert 33. år skulle feires som jubelår. Neste jubelår ville inntreffe året etter, men Urban rakk ikke å oppleve det før han døde den 15. oktober 1389, ifølge mange kilder forgiftet av romerne.
Urban VI var den siste paven som ved valget ikke tilhørte kardinalkollegiet.
Den 80. Oscar-utdelingen

Hovedvinnere og nominasjoner

Oscar-vinnerne er markert med uthevet skrift.
Sorgen og gleden

Sorgen og gleden er et musikkalbum med Gunstein Draugedalen som ble tatt opp i Lund kirke, Kristiansand i september-oktober 1993 og utgitt på Lynor (LYNOR577) i 1993. 
Mons Leidvin Takle stod for arrangementet av sporene 1–4, vers 3 på spor 5, og dessuten 6, 8 og 14.
Italia i Eurovision Song Contest

Historikk

Det er allmennkringkasteren Rai som har ansvaret med å velge ut landets artist og sang til Eurovision Song Contest. Italia var ett av syv land som var med på å starte konkurransen, og det var Rais egen musikkonkurranse, San Remo-festivalen, som var inspirasjonen til Eurovision Song Contest.

Fravær og retur

Frem til 1981 var Italia en trofast deltaker i konkurransen, men utover 1980- og 1990-tallet sto Rai over konkurransen ved en rekke anledninger. Etter 1997 forsvant Italia fra konkurransen og kom ikke tilbake igjen før i 2011 – fjorten år senere. Årsaken til de mange fraværene har av Rai blitt forklart med dalende seertall og laber interesse blant italienske musikere.
I 2000 innførte Den europeiske kringkastingsunion en ordning som sikret at de fire største økonomiske bidragsyterne fikk automatisk innpass i Eurovision-finalen. Gruppen ble kalt de fire store og besto av Tyskland, Storbritannia, Spania og Frankrike. Da Italia kom tilbake i konkurransen i 2011, gikk Italia inn blant de fire store – som dermed ble utvidet til de fem store. Italia har dermed aldri deltatt i en semifinale i Eurovision Song Contest. Italia har arrangert den internasjonale finalen to ganger, i Napoli i 1965 og i Roma i 1991.

Flere suksesser

Italia har jevnt over vært et svært suksessrikt land i Eurovision. Landet har to seire, to andreplasser og fem tredjeplasser. Italia har også levert flere store slagere til konkurransen, blant andre «Gente di mare» (1987), «Non ho l'età» (1964) og «Non so che darei» (1980). Den mest kjente er nok likevel tredjeplassen fra 1958, «Nel blu, dipinto di blu» – bedre kjent som «Volare». Under jubileumsprogrammet Congratulations: 50 Years of the Eurovision Song Contest, ble «Nel blu, dipinto di blu» kåret til den nest største Eurovision-hiten gjennom tidene, bare slått av ABBAs «Waterloo» fra 1974.
Etter returen i 2011 har Italia fortsatt å gjøre det bra i konkurransen og har kommet blant de ti beste syv ganger siden 2011. Suksessen skyldes blant annet at Italia har sendt store, nasjonale stjerner som Marco Mengoni, Francesco Gabbani, Mahmood og gruppen Il Volo.
Bahamasair

Historie

Bahamasair blei grunnlagt i samband med at Bahamas blei uavhengig. Selskapet blei oppretta 18. juni 1973 gjennom sammenslåing av Out Island Airways og Flamingo Airways. Flygingene starta samme dagen som selskapet blei grunnlagt.
I 1975 starta Bahamasair med rute til Port-au-Prince i Haiti og året etter til Orlando i Florida i USA.  Etter å ha begynt med flyginger til Atlanta i Georgia i desember 1979, blei rutenettet i USA utvida utover 1980-åra med ruter til West Palm Beach, Tampa, Newark, Philadelphia og Washington D.C. I 1996 begynte flyginger til Providenciales i Turks- og Caicosøyene. Cuba og Havanna blei lagt til i 2001 og Santo Domingo i Den dominikanske republikk i 2004.

Ruter

Innenriks flyr Bahamasair til øyene Abaco, Acklins, Crooked Island, Eleuthera, Exuma, Grand Bahama, Inagua, Long Island, Mayaguana og San Salvador. I juli 2015 omfatta utenriksmåla Miami, Fort Lauderdale, West Palm Beach og Orlando i Florida i USA, Turks- og Caicosøyene og Havanna på Cuba.

Flyflåte

Flyflåten består av Boeing 737 og Bombardier Dash 8 Q300 (juli 2015).
VM i skiskyting 2015

Beste utøvere

Totalt tok 37 utøvere medaljer under dette mesterskapet.

Norske utøvere

9. februar utførte Norges Skiskytterforbund et forhåndsuttak av fire menn og to kvinner. 15. februar, ble resten av uttaket på totalt 11 utøvere annonsert, hvorav seks menn og fem kvinner.
Panserbeskyttelsesystemet "Arena"

Arena (russisk Арена) er et reaktivt beskyttelsessystem for stridsvogner og panservogner mot panservernvåpen som styrte missil, pilammunisjon og toppangrepstridshoder. Systemet benytter seg av dopplerradar for oppdagelse av innkommende missil eller prosjektil, og som skyter ut en rakett mot dette prosjektilet og ødelegger det før det rekker frem til stridsvognen.
Tvibit

Tvibit er et ungdomshus i Tromsø, for ungdom mellom 15 og 25 år. Det åpnet 8. juni 2000. Navnet Tvibit betyr «fristed», nærmere bestemt fristedet hvor ingen kan ta deg når du leker sisten.

Historie

Tvibit kom til gjennom sterke ønsker fra ungdom i Tromsø, etter at Brygga – Ungdommens hus ble endelig nedlagt i 1994. Det var aksjoner med blant annet en fredelig okkupasjon av Rådhuset. Etter dette jobbet Ungdomsrådet aktivt for å realisere Tvibit.
Youngblood

Handling

Dean Youngblood (Rob Lowe) er en talentfull, ung ishockeyspiller som drømmer om å spille profesjonell ishockey. Mot alle odds får han muligheten til å realisere sine drømmer. Han gjør suksess på det nye laget, men det oppstår spenninger mellom ham og treneren når han innleder en romanse med hans vakre datter.
Han blir etterhvert etablert i laget, men det Youngblood ennå ikke har skjønt er at han må lære å sloss før han kan tenke på noen framtid som proff. Når så hans gode venn, Derek (Patrick Swayze), blir alvorlig skadet av en hockey-bølle, mister han lysten på idretten. Desillusjonert flytter tilbake til hjemgården, men får etterhvert hjelp fra sin storebror til å gjenvinne motivasjonen. Dette, kombinert med tanken på hevn, bringer han tilbake på laget.

Filmanmelderne og publikum

Filmen innbrakte $15,5 millioner i USA, $1,8 millioner i Tyskland og 8,8 millioner kroner i Sverige. Det er ukjent hva den innbrakte på verdensbasis.

I Norge

Dagbladets anmelder gav den terningkast to og beskrev den som et forutsigbart ungdomsdrama.

Priser

Filmens fotograf (Mark Irwin) vant en CSC Award ved Canadian Society of Cinematographers Awards i 1986.
Handelsdepartementet (Island)

Det Islandske Handelsdepartementet (islandsk: Viðskiptaráðuneytið), også oversatt Næringsdepartementet, er et departement i den islandske regjeringen.
Departementet ble etablert 24. mai 2007, da det ble skilt ut fra Industridepartementet. Departementets første minister var Björgvin Sigurðsson fra det sosialdemokratiske partiet Samfylkingin. Han varslet imidlertid 25. januar 2009 at han trekker seg fra denne ministerposten, etter opptøyer i forbindelse med de økonomiske problemene Island har fått i etterkant av subprime-lånekrisen.
Ministerposten er ikke overtatt enda.
Departementets ansvarsområder er næringslivsrett, konkurranserett, finansnæringen, forsikring og handel.
Alifatisk forbindelse

Alifatisk forbindelse er betegnelsen for de organisk kjemiske forbindelser som inneholder kjeder av karbon. Fettstoffer inneholder slike alifatiske kjeder. Opprinnelig ble alifatisk brukt til å betegne alkaner, men i den senere tid har de blitt brukt som benevnelse for alkaner, alkener, alkyner og visse sykliske forbindelser.
Forbindelser som ikke er alifatiske, kalles for Aromatiske forbindelser.
Tordensky og Rappfot

Handling

Thunderbolt er en raner som har gått i dekning på landsbygda forkledd som prest. En dag blir han oppdaget av sine tidligere ”kolleger” og blir nødt til å rømme for å overleve. Under flukten møter han Lightfoot som også prøver å stikke av etter å ha stjålet en bil. Sammen med ham forsøker han å gjenfinne en stor sum penger fra et ransutbytte som han og noen kolleger gjemte på et øde sted i Montana for flere år siden. Men veien dit er strabasiøs og stedet han gjemte pengene viser seg å være vanskelig å finne.

Popularitet og økonomi

Tordensky og Rappfot ble en moderat suksess i USA, hvor den innbragte $25 millioner og havnet på en 18-plass over de mest innbringende filmene i 1974.
Produksjonskostnadene er estimert til $4 millioner.

Anmelderne

Den ble godt mottatt av anmelderne, noe som blant annet gjenspeiles i at den har fått 88 % på Rotten Tomatoes. Den amerikanske filmanmelderen Leonard Maltin har gitt den 3 av 4 stjerner i sin Movie Guide.

Priser

Den ble nominert til en Oscar i klassen beste birolle (Jeff Bridges).
Radio atlantic

Programledere

Det var flere programledere som senere begynte å arbeide i andre radiostasjoner. Henning Haugland (ønske låter/hilsninger), Jan Terje Andersen, Bjørn Kåre Lande, Andreas Simonsen (siste nye musikk), Truls Olsen (siste nye musikk), Jan Reidar Myklebyst (røtter å greiner), Are Mønnic (atlantic vorspiel), Linda Meltveit, Sigbjørn Flørli (på hjemveien) og Jan Einar Vestersjø, Rolf Pedersen (musikk kavalkade) var populære programledere.
Radio Atlantic arbeidet seg hurtig opp til å bli den radio som dekket mest lyttere i Ryfylke. Da Radio Atlantic ved Rolf Pedersen fikk konsesjonen etter Radio Dalane i 2000 ble sendingene utvidet fra Tasta til Egersund. Radioen ble i 2003 overtatt av Jærradiogruppen. Radioen har i dag ikke eget studio men sender Jærradiogruppens fellesprogram.
Fylkesvei 5456

Fylkesveg 5456 går mellom Eidetræ og Eikanger i Lindås. Veiens lengde er 7,9 km.
Frem til 2019 hadde veien betegnelsen Fv393.
Cuernavaca

Navnet

Cuernavaca kommer fra nahuátl, det dominerende urfolkspråket i sentrale Mexico, Cuauhnahuac, som betyr «glenne i skogen». Spanjolene fant imidlertid navnet tungebrekkende, og forvansket det til Cuernavaca, som betyr «kuhorn».

Historie

Rundt 1220 utviklet urfolk, kalt Tlahuica («jordbrukere») av sine naboer, et rikt jordbruk i de fruktbare dalene rundt Cuernavaca. I 1379 ble de erobret av aztekerne, som tvang dem til å betale en årlig tributt bestående av 8000 antrekk klær, 16 000 ark barkpapir og 20 000 tønner mais. I Codice Mendocino, aztekernes oversikt over tributter, ble Cuernavaca representert med et symbol bestående av et tre med tre stammer. Dette er nå Cuernavacas byvåpen. Moctezuma I, aztekernes store konge, var resultatet av en union mellom aztekerkongen og den lokale høvdingens datter. Byen var også kjent for sine religiøse seremonier på pyramiden midt i byen, og gode astronomikunnskaper.
I 1521 gjorde Tlahuica-folket sterk motstand mot de framrykkende spanjolene, men ble til sist erobret i april, og Hernán Cortés satte fyr på byen. Byen ble så gjenoppbygd som en spansk by, og steinene i pyramiden ble brukt til å bygge det befestede katedral-komplekset. I 1529 fikk Cortes sin belønning for erobringen i Mexico, nemlig enorme landområder og 23 000 livegne indianere. Han valgte da Cuernavaca som sin residens. Hans etterkommere dominerte byens liv i 300 år. På grunn av sitt behagelige klima ble Cuernavaca både i kolonitiden og senere et favorittsted for forfattere og rikfolk som oppholdssted.
Lykkelige barn

Kunnskapsformidling

For å bidra til å spre kunnskap arrangerer foreningen foredrag og ulike arrangementer, både rettet mot egne medlemmer og mot interesserte i og utenfor skolen. Flere og flere skoler tar også kontakt for å få informasjon, og foreningen holder ofte foredrag på skoler rundtom.  
Den første konferansen om evnerike barn i Norge ble arrangert av Lykkelige barn i Holmestrand i 2009, og den andre konferansen om evnerike barn i norsk skole: "Evnerike barn. Gjenkjenne, ivareta, anerkjenne" ble arrangert i Oslo i oktober 2013. Foreningen har også bidratt med foredrag på Østlandsk lærerstevne både i 2012, 2013 og 2014, til svært gode tilbakemeldinger.

NKEB AS

November 2015 dannet foreningen firmaet Nasjonalt Kompetansesenter for Evnerike Barn. Dette firmaet har mange medarbeidere med lang erfaring i å jobbe med temaet evnerike barn på ulike fagfelt. NKEB AS er heleid av Lykkelige Barn, og holder kurs, konferanser og veiledningstimer for foresatte, skoler og andre interesserte.